Hibriede RAV4 sal pyn by die petrolpomp verlig  (Foto: Verskaf) ŉ Avontuurlustige voorkoms, onmiddellike kraglewering en lig op brandstof. Dit is hoe ek die hibriede modelle van Toyota se uiters gewilde RAV4 sal opsom. Toyota het in die afgelope drie maande ŉ totaal van 455 RAV4’s van die hand gesit waarvan 39,8% (181) hibriede modelle was. Die RAV4 is seker een van die karre wat ŉ mens die meeste op die pad sien – wel veral in die ooste van Pretoria waar ek bly (daar staan altyd ŉ paar in die parkeerarea by die kleuterskool). En dit maak heeltemal sin… die RAV4 is regtig ŉ lekker gesinsmotor met al die nodige ruimte en luukshede. (Foto: Verskaf) Ons het die 2.5-GX-R-hibried E-Four onder hande gehad. Met die intrapslag was dit die oranje aksente wat eerste my aandag getrek het. Ek kon nie dadelik besluit of ek daarvan hou nie, maar met verloop van tyd is ek oortuig dat dit tot die avontuurlustige voorkoms en persoonlikheid van die RAV4 bydra. Ons motorjoernalis Brendon Staniforth hou baie van die RAV4 se bestuursposisie. Hy sê dat hy altyd lekker gemaklik agter die stuur kan raak en dat die ergonomie van die kajuit goed is. Hy het ses weke lank tydens die inperkings met ŉ laer spesifikasie GX RAV4-hibried gery en meen dat die RAV4 dié C-segment-sportnutsvoertuig is om te koop. Nie nét gegrond op die gemak van die kajuit nie, maar ook die betroubaarheid en sterk herverkoopwaarde wat met die Toyota-handelsmerk gepaardgaan. Die hibriede modelle verskil nie veel van hul gewone eweknieë nie. Die Toyota-kenteken het ŉ blou skynsel en daar is Hybrid-kentekens. Die onmiddellike kraglewering is egter wat die meeste beïndruk. (Foto: Verskaf) Die hele kragbron, petrol saam met die elektriese motors, bied 163 kW en 221 +e Nm. Die 2.5-petrolenjin bied 131 kW en 221 Nm. Die voorste elektriese motor bied 88 kW en 202 Nm, en die agterste elektriese motor bied 40 kW en 121 Nm. ŉ Mens kan wel nie alles bymekaartel nie, want dit hang af van hoeveel krag daar in die battery gestoor is. Die krag word deur ŉ CVT- outomatiese ratkas na die wiele gestoot. Nie almal is mal oor ŉ CVT-ratkas nie. Wanneer die RAV4 rustig of suinig gery word, is daar egalige kraglewering en ŉ stil kajuit. Wanneer jy egter voet in die hoek sit, is daar ŉ dreuning wat kenmerkend is aan baie van die tipe ratkaste. Die groot vraag is natuurlik hoe die brandstofverbruik lyk? Toyota sê jy behoort ŉ puik verbruiksyfer van 4,8 liter te kan handhaaf. Tydens ons tyd met die RAV het die brandstofverbruik gewissel tussen 5 en 6 ℓ/100 km wat uiteraard steeds puik is vir ŉ groot gesinsmotor. Die RAV4 is toegerus met ŉ magdom luukshede, waaronder verkoelde en verhitte leersitplekke, klimaatbeheer, Apple Carplay en Android Auto, sleutellose toegang, ŉ groot raakskerm, talle USB-sokke, ŉ tru-kamera en parkeersensors. Daar word ook aangedui wanneer die motor in elektriese modus is. Die veiligheidsfunksies sluit talle lugsakke, rembystand, stabiliteitsbeheer en ŉ sleepwa-stabiliseerder in. Teen R644 100 is die 2.5-GX-R allermins nie “goedkoop” nie, maar is dit ook nie besonder duur vir ŉ gerieflike gesinsmotor nie en is hy kompeterend geprys teen sy mededingers. Die goeie brandstofverbruik ten natuurlik ook in sy guns. Die reeks lyk só: Die reeks word gedek deur ŉ 3 jaar/100 000 km-voertuigwaarborg en sesdienste-diensplan. Hibriede modelle kry ŉ 8 jaar/195 000 km-batterywaarborg by. Die kompetisie lyk só: 3 jaar/ 75 000 km omvattende instandhoudingsplan 5 jaar/ 90 000 km diensplan 7 jaar/ 200 000 km dryfstelselwaarborg 6 jaar/ 90 000 km diensplan 5 jaar/ 90 000 km diensplan Daar is nie een ander hibride aanbieding in die C-segment tussen die sportnutsvoertuie nie behalwe Toyota se RAV4. Teen R644 000 is die RAV4 ‘n winskoop, hibried – én bied vierwielaandrywing. Ek dink nie hy kan sommer geklop word nie.